2001: Vesmírna odysea

2001: Vesmírna odysea je film režiséra Stanleyho Kubricka z roku 1968, jeden z najvýznamnejších filmov žánru sci-fi. Film je založený na viacerých poviedkach Arthura C. Clarka, hlavne na poviedke Hliadka. Kubrick s Clarkom spoločne napísali aj knihu rovnakého názvu, ktorá bola vydaná spoločne s filmom.

Film je významný vďaka výraznej výtvarnej stránke s vysokou úrovňou vedeckého a technického realizmu a, na druhej strane, transcendentálnemu mysticizmu. Hlavné témy filmu sú ľudská evolúcia, umelá inteligencia, a mimozemský život. Film bol v roku 1968 ocenený Oscarom za vizuálne efekty.

 Zápletka 

V praveku sa premena opice na človeka začala tým, že po objavení čierneho monolitu začala opica rozmýšľať. Po objavení ďalšieho monolitu na Mesiaci v roku 1999, ktorý vyslal signál k Jupiteru, sa na výskum javu vydáva posádka vedcov, dvoch pilotov a inteligentného počítača HAL 9000. Príbeh je vyrozprávaný takmer bez slov ako zmes dojmov a hudby.

 Obsadenie 
 Keir Dullea ako Dr. David Bowman, veliteľ misie vesmírnej lode Discovery One mieriacej na Jupiter.
 Gary Lockwood ako Dr. Frank Poole, astronaut a člen misie Discovery One.
 William Sylvester ako Dr. Heywood R. Floyd, vedec, ktorý bol vyslaný na Mesiac aby preskúmal tam objavenú anomáliu - veľký čierny monolit.
 Douglas Rain ako HAL-9000, umelá inteligencia riadiaca vesmírnu loď Discovery One. 
 Daniel Richter ako Moon-Watcher, náčelník kmeňa ľudoopov, ktorý približne 3 000 000 rokov p.n.l. objavil v Afrike prvý monolit.
 Leonard Rossiter ako Dr. Andrei Smyslov, Sovietsky vedec, ktorý sa snaží od Dr. Floyda získať informácie o nájdenej anomálii na Mesiaci.

 Iné projekty 

Kategória:Filmy z 1968
Kategória:Filmy podľa názvu
Kategória:Sci-fi filmy USA
Kategória:Britské sci-fi filmy
Kategória:Kultové filmy
Kategória:Filmy režírované Stanleym Kubrickom
Kategória:Filmy o mimozemskom živote
Kategória:Filmy o vesmíre